REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11Broj 06-2/182-22

4. decembar 2022. godine

B e o g r a d

ZAPISNIK

DESETE SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 4. DECEMBRA 2022. GODINE

(JAVNO SLUŠANjE U OKVIRU ZAJEDNIČKOG NAČELNOG PRETRESA O TAČKAMA 1. I 2. DNEVNOG REDA)

Sednica je počela u 12,00 časova.

Sednici je predsedavao Veroljub Arsić, predsednik Odbora.

Sednici su prisustvovali članovi Odbora: Ana Beloica, Miroslav Kondić, Svetlana Milijić, Nikola Radosavljević, Aleksandra Tomić, Tijana Davidovac, Dušan Bajatović, Vladimir Obradović, Miroslav Aleksić, Nenad Mitrović, Bojana Bukumirović, Vojislav Vujić, Dragan M. Marković i Rozalija Ekres.

Sednici su prisustvovali zamenici članova Odbora: Zoran Stojanović (zamenik Veroljuba Stojanovića) i Nebojša Cakić (zamenik Nebojše Zelenovića).

Sednici su prisustvovali: Snežana Paunović, potpredsednik Narodne skupštine, Elvira Kovač, potpredsednik Narodne skupštine, Jelena Žarić Kovačević, predsednik Odbora za ustavna pitanja i zakonodavstvo, Dejan Radenković, predsednik Odbora za privredu, regionalni razvoj, trgovinu, turizam i energetiku, Marko Atlagić, predsednik Odbora za obrazovanje, nauku, tehnološki razvoj i informatičko društvo, Nebojša Bakarec, zamenik predsednika Odbora za kulturu i informisanje, Branimir Jovanović, predsednik PG SDPS, Života Starčević, zamenik predsednika PG JS, Boško Obradović, predsednik PG Srpski pokret Dveri - Patriotski blok, kao i drugi narodni poslanici: Andreja Savić, Jasmina Karanac, Dijana Radović, Zaim Redžepović i Marinika Tepić.

Današnjoj sednici i javnom slušanju prisustvujupredstavnici i poverenici Vlade:

* Siniša Mali**,** ministar finansija, kao predstavnik predlagača zakona.

Predstavnici Ministarstva finansija*:*

* Slavica Savičić,državni sekretar
* Ana Tripović,državni sekretar
* Saša Stevanović, državni sekretar
* Sonja Talijan**,** pomoćnik ministra
* Darko Komnenić, pomoćnik ministra
* Dragan Demirović**,** pomoćnik ministra
* Ana Jović**,** savetnik ministra
* Miroslav Bunčić**,** savetnik
* Dragana Dejanović,v.d. pomoćnika direktora u Upravi za javni dug
* Irena Injac,viši savetnik

Predstavnici Fiskalnog saveta (na javnom slušanju):

**-** Pavle Petrović, predsednik Fiskalnog saveta,

**-** Nikola Altiparmakov, član Fiskalnog saveta,

- Danko Brčerević,glavni ekonomista

Predstavnici Narodne banke Srbije (na javnom slušanju):

**-** Jorgovanka Tabaković**,** guverner,

**-** Ana Ivković**,** viceguverner,

**-** Nikola Dragašević**,** generalni direktor Sektora za monetarne i devizne operacije,

**-** Savo Jakovljević**,** generalni direktor Sektora za ekonomska istraživanja i statistiku,

-Darko Stamenković**,** generalni direktor Sektora za kontrolu poslovanja banaka,

**-** Milan Trajković**,** zamenik generalnog direktora Sektora za ekonomska istraživanje i statistiku

Predstavnik Saveta za koordinaciju aktivnosti i mera za rast bruto domaćeg proizvoda (na javnom slušanju):

- Miladin Kovačević

Predstavnici Državne revizorske institucije ( na javnom slušanju):

* dr Duško Pejović, predsednik
* dr Bojana Mitrović, potpredsednik
* Nevenka Bojanić, član Saveta
* Ljiljana Dimitrijević, član Saveta
* Marijana Simović, član Saveta
* Milena Milinković**,** sekretar Institucije
* Mirjana Gačević, ovlašćeni državni revizor
* Iva Vasilić Miljić**,** načelnik Službe za međunarodnu saradnju i odnose sa javnošću

Iz Transparentnosti Srbija (na javnom slušanju):

* Nemanja Nenadić

Ispred Nacionalnog konventa u EU (na javnom slušanju):

* Jasna Filipović

Na predlog predsednika, Odbor je većinom glasova **(14 glasova za) utvrdio** sledeći

D n e v n i r e d:

1. Razmatranje Predloga zakona o budžetu Republike Srbije za 2023. godinu, sa Predlogom odluke o davanju saglasnosti na Finansijski plan Republičkog fonda za penzijsko i invalidsko osiguranje za 2023. godinu, Predlogom odluke o davanju saglasnosti na Finansijski plan Republičkog fonda za zdravstveno osiguranje za 2023. godinu, Predlogom odluke o davanju saglasnosti na Finansijski plan Fonda za socijalno osiguranje vojnih osiguranika za 2023. godinu i Predlogom odluke o davanju saglasnosti na Finansijski plan Nacionalne službe za zapošljavanje za 2023. godinu, koji je podnela Vlada (broj 400-2503/22 od 18. novembra 2022. godine), u načelu;

2. Razmatranje Predloga zakona o završnom računu budžeta Republike Srbije za 2021. godinu, koji je podnela Vlada (broj 400-2509/22 od 18. novembra 2022. godine), u načelu;

3. Razmatranje Predloga zakona o izmenama i dopunama Zakona o budžetskom sistemu, koji je podnela Vlada (broj 400-2504/22 od 18. novembra 2022. godine), u načelu;

4. Razmatranje Predloga zakona o izmenama i dopunama Zakona o poreskom postupku i poreskoj administraciji, koji je podnela Vlada (broj 011-2506/22 od 18. novembra 2022. godine), u načelu;

5. Razmatranje Predloga zakona o izmenama i dopunama Zakona o porezima na imovinu, koji je podnela Vlada (broj 011-2522/22 od 18. novembra 2022. godine), u načelu;

6. Razmatranje Predloga zakona o izmenama i dopunama Zakona o porezu na dohodak građana, koji je podnela Vlada (broj 011-2510/22 od 18. novembra 2022. godine), u načelu;

7. Razmatranje Predloga zakona o izmenama i dopunama Zakona o porezu na dodatu vrednost, koji je podnela Vlada (broj 011-2511/22 od 18. novembra 2022. godine), u načelu;

8. Razmatranje Predloga zakona o izmenama i dopunama Zakona o doprinosima za obavezno socijalno osiguranje, koji je podnela Vlada (broj 011-2519/22 od 18. novmebra 2022. godine), u načelu;

9. Razmatranje Predloga zakona o izmenama i dopunama Zakona o republičkim administrativnim taksama, koji je podnela Vlada (broj 011-2508/22 od 18. novembra 2022. godine), u načelu;

10. Razmatranje Predloga zakona o izmenama i dopuni Carinskog zakona, koji je podnela Vlada (broj 011-2505/22 od 18. novembra 2022. godine), u načelu;

11. Razmatranje Predloga zakona o izmenama i dopuni Zakona o rokovima izmirenja novčanih obaveza u komercijalnim transakcijama, koji je podnela Vlada (broj 011-2512/22 od 18. novembra 2022. godine), u načelu;

12. Razmatranje Predloga zakona o izmenama i dopunama Zakona o elektronskom fakturisanju, koji je podnela Vlada (broj 011-2515/22 od 18. novembra 2022. godine), u načelu;

13. Razmatranje Predloga zakona o izmenama i dopunama Zakona o fiskalizaciji, koji je podnela Vlada (broj 011-2516/22 od 18. novembra 2022. godine), u načelu;

14. Razmatranje Predloga zakona o zaduživanju Republike Srbije kod NLB Komercijalne banke AD Beograd za potrebe finansiranja Projekta izgradnje državnog puta IB reda, deonica brze saobraćajnice: auto-put E-75 Beograd – Niš (petlja „Požarevac“) – Požarevac (obilaznica) – Veliko Gradište – Golubac (Dunavska magistrala), koji je podnela Vlada (broj 011-2530/22 od 18. novembra 2022. godine), u načelu;

15. Razmatranje Predloga zakona o potvrđivanju Sporazuma o zajmu (Projekat čiste energije i energetske efikasnosti za građane) između Republike Srbije i Međunarodne banke za obnovu i razvoj, koji je podnela Vlada (broj 011-2599/22 od 25. novembra 2022. godine), u načelu;

16. Razmatranje Predloga zakona o potvrđivanju Okvirnog protokola o finansijskoj i tehničkoj saradnji između Vlade Republike Srbije i Vlade Kraljevine Španije u oblasti infrastrukturnih projekata, koji je podnela Vlada (broj 011-2517/22 od 18. novembra 2022. godine);

17. Razmatranje Predloga odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2022. godinu, koji je podnela Vlada (broj 400-2527/22 od 18. novembra 2022. godine);

18. Razmatranje Predloga odluke o davanju saglasnosti na Odluku o izmenama Finansijskog plana Nacionalne službe za zapošljavanje za 2022. godinu, koji je podnela Vlada (broj 400-2523/22 od 18. novembra 2022. godine);

19. Razmatranje Predloga odluke o davanju saglasnosti na Odluku o izmenama Finansijskog plana Fonda za socijalno osiguranje vojnih osiguranika za 2022. godinu, koji je podnela Vlada (broj 400-2524/22 od 18. novembra 2022. godine

Na predlog predsednika, Odbor je većinom glasova (14 glasova za) odlučio da obavi:

1. Zajednički načelni pretreso tačkama 1. i 2. dnevnog reda;

2. Zajednički načelni i jedinstveni pretres o tačkama od 3. do 19. dnevnog reda,

s tim što će seOdboro svakoj tački dnevnog reda izjasniti pojedinačno.

**Zajednički načelni pretres: tač. 1. i 2. dnevnog reda**

Veroljub Arsić, predsednik Odbora, na osnovu prethodno donete odluke Odbora, najavio je da će se na sednici Odbora, u okviru zajedničkog načelnog pretresa o tačkama 1. i 2. dnevnog reda, održati javno slušanje na temu: Predstavljanje Predloga zakona o budžetu Republike Srbije za 2023. godinu i Predloga zakona o završnom računu budžeta Republike Srbije za 2021. godinu, radi pribavljanja potrebnih informacija i stručnih mišljenja koji bi omogućili članovima Odbora i drugim narodnim poslanicima, zainteresovanim licima i javnosti da se upoznaju sa predloženim rešenjima u navedenim predlozima zakona. Podsetio je prisutne da je Fiskalni savet Narednoj skupštini dostavio ocenu Predloga zakona o budžetu Republike Srbije za 2023. godinu i ocenu Predloga zakona o završnom računu budžeta Republike Srbije za 2021. godinu. Obavestio je članove Odbora da su, u skladu sa članom 173. stav 2. Poslovnika Narodne skupštine, Odboru za finansije dostavljeni izveštaji sledećih odbora koji su razmatrali predloge zakona o budžetu i završnom računu: izveštaj Odbora za kulturu i informisanje, izveštaj Odbora za zdravlje i porodicu, izveštaj Odbora za privredu, regionalni razvoj, trgovinu, turizam i energetiku, izveštaj Odbora za poljoprivredu, šumarstvo i vodoprivredu, izveštaj Odbora za obrazovanje, nauku, tehnološki razvoj i informatičko društvo, koji su predložili Odboru za finansije da prihvati predloge zakona o budžetu i završnom računu, u načelu, u odgovarajućem razdelu.

**Javno slušanje**

Veroljub Arsić, predsednik Odbora, otvorio je Prvo javno slušanje Odbora za finansije, republički budžet i kontrolu trošenja javnih sredstava, na temu: Predstavljanje Predloga zakona o budžetu Republike Srbije za 2023. godinu i Predloga zakona o završnom računu budžeta Republike Srbije za 2021. godinu. Predlog zakona o budžetu Republike Srbije za 2023. godinu predstavio je Siniša Mali, ministar finansija. O Predlogu zakona o budžetu govorili su i: Jorgovanka Tabaković, guverner NBS, Pavle Petrović, predsednik Fiskalnog saveta i Miladin Kovačević, iz Saveta za koordinaciju. Predlog zakona o završnom računu budžeta Republike Srbije za 2021. godinu predstavio je Duško Pejović, predsednik Saveta Državne revizorske institucije. U diskusiji povodom navedenih predloga zakona učestvovali su članovi Odbora Miroslav Aleksić, Nenad Mitrović, Vladimir Obradović, Nikola Radosavljević i Aleksandra Tomić, narodni poslanici: Boško Obradović i Nebojša Bakarec, kao i Nemanja Nenadić, iz Transparentnosti Srbije, čija su izlaganja u celosti tonski snimljena i stenografski zabeležena.

Javno slušanje održano je u vremenu od 12 do 15,45 časova.

Po zaključenju javnog slušanja u okviru zajedničkog načelnog pretresa o tač. 1. i 2. dnevnog reda, u nastavku sednice Odbora, predsednik Odbora stavio je na izjašnjavanje pojedinačno predloge zakona iz tačke 1. i 2. dnevnog reda.

1. tačka

Odbor je, u skladu sa članom 155. stav 2. Poslovnika Narodne skupštine, većinom glasova (10 glasova za, 3 glasa protiv), odlučio da predloži Narodnoj skupštini da prihvati Predlog zakona o budžetu Republike Srbije za 2023. godinu sa Predlogom odluke o davanju saglasnosti na Finansijski plan Republičkog fonda za penzijsko i invalidsko osiguranje za 2023. godinu, Predlogom odluke o davanju saglasnosti na Finansijski plan Republičkog fonda za zdravstveno osiguranje za 2023. godinu, Predlogom odluke o davanju saglasnosti na Finansijski plan Fonda za socijalno osiguranje vojnih osiguranika za 2023. godinu i Predlogom odluke o davanju saglasnosti na Finansijski plan Nacionalne službe za zapošljavanje za 2023. godinu, u načelu.

Odbor za finansije, republički budžet i kontrolu trošenja javnih sredstava, na osnovu člana 174. Poslovnika Narodne skupštine, razmotrio je izveštaje odbora Narodne skupštine koji su, u skladu sa članom 173. stav 1. Poslovnika Narodne skupštine, dostavljeni Odboru za finansije, republički budžet i kontrolu trošenja javnih sredstava, kao nadležnom odboru, i to:

- Izveštaj Odbora za kulturu i informisanje, koji je većinom glasova odlučio da predloži Odboru za finansije, republički budžet i kontrolu trošenja javnih sredstava da prihvati Predlog zakona o budžetu Republike Srbije za 2023. godinu, Razdeo 29 - Ministarstvo kulture i Razdeo 38- Ministarstvo informisanja i telekomunikacija, u načelu;

- Izveštaj Odbora za zdravlje i porodicu, koji je većinom glasova odlučio da predloži Odboru za finansije, republički budžet i kontrolu trošenja javnih sredstava da prihvati Predlog Zakona o budžetu Republike Srbije za 2023. godinu- Razdeo 27, Ministarstvo zdravlja i Razdeo 34-Ministarstvo za brigu o porodici i demografiju, sa Predlogom odluke o davanju saglasnosti na Finansijski plan Republičkog fonda za zdravstveno osiguranje za 2023. godinu, u načelu;

- Izveštaj Odbora za poljoprivredu, šumarstvo i vodoprivredu, koji je većinom glasova odlučio da predloži Odboru za finansije, republički budžet i kontrolu trošenja javnih sredstava da prihvati u načelu Predlog Zakona o budžetu Republike Srbije za 2023. godinu, Razdeo 24 - Ministarstvo poljoprivrede, šumarstva i vodoprivrede, koji je podnela Vlada;

- Izveštaj Odbora za privredu, regionalni razvoj, trgovinu, turizam i energetiku, koji je većinom glasova odlučio da predloži Odboru za finansije, republički budžet i kontrolu trošenja javnih sredstava da prihvati Predlog Zakona o budžetu Republike Srbije za 2023. godinu, Razdeo 21 – Ministarstvo privrede, Razdeo 28 – Ministarstvo rudarstva i energetike, Razdeo 32 – Ministarstvo unutrašnje i spoljne trgovine i Razdeo 37 -Ministarstvo turizma i omladine, u načelu;

- Izveštaj Odbora za obrazovanje, nauku, tehnološki razvoj i informatičko društvo, koji je većinom glasova odlučio da predloži Odboru za finansije, republički budžet i kontrolu trošenja javnih sredstava da prihvati Predlog Zakona o budžetu Republike Srbije za 2023. godinu, Razdeo 26-Ministarstvo prosvete, u načelu.

1. tačka

Odbor je, u skladu sa čl. 155. stav 2. i 177. Poslovnika Narodne skupštine, većinom glasova (11 glasova za, 3 glasa protiv), odlučio da predloži Narodnoj skupštini da prihvati Predlog zakona o završnom računu budžeta Republike Srbije za 2021. godinu, u načelu.

Za izvestioca Odbora na sednici Narodne skupštine većinom glasova članova i zamenika članova Odbora (11 glasova za) određena je Aleksandra Tomić, član Odbora.

**Zajednički načelni i jedinstveni pretres - tač. 3-19. dnevnog reda**

U nastavku sednice Odbora, Siniša Mali, ministar finansija, obrazložio je potrebu donošenja Predloga zakona iz tač. 3-19 dnevnog reda, a kao glavne razloge za usvajanje navedenih propisa istakao je:

- U Predlogu zakona o izmenama i dopunama Zakona o budžetskom sistemu redefinišu se opšta i posebna fiskalna pravila u cilju jačanja fiskalne odgovornosti i očuvanja finansijske stabilnosti, te se utvrđuju mere i konsekvence u slučajevima njihovog nepoštovanja;

-U Predlogu zakona o izmenama i dopunama Zakona o poreskom postupku i poreskoj administraciji odredbe ovog zakona usklađuju se sa odredbama zakona koji uređuju fiskalizaciju, porez na dohodak građana, kao i krivični postupak, u cilju pojednostavljenja poreskog postupka, sprovođenja digitalizacije i poboljšanja naplate poreza;

 -U Predlogu zakona o izmenama i dopunama Zakona o porezima na imovinu odložen je rok za prenošenje određenih nadležnosti sa poreske uprave na jedinice lokalne samouprave, dok se predmet poreza na prenos apsolutnih prava usaglašava sa vrstama nepokretrnosti;

 - U Predlogu zakona o izmenama i dopunama Zakona o porezu na dohodak građana povećan je neoporezivi iznos zarade, produžen je period primene postojećih poreskih olakšica za zapošljavanje novih lica i određeni su modeli utvrđivanja poreske osnovice na osnovu poreza na dohodak građana za lica na čiji se rad porez plaća samooporezivanjem;

-U Predlogu zakona o izmenama i dopunama Zakona o porezu na dodatu vrednost odredbe ovog zakona usaglašavaju se sa odredbama drugih relevantnih zakona, pre svezga sa propisima o elektronskom fakturisanju , kao i propisima Evropske unije koji uređuju oblast oporezivanja potrošnje PDV, u cilju unapređenja poslovnog ambijenta učesnika na tržištu Republike Srbije;

-U Predlogu zakona o izmenama i dopunama Zakona o doprinosima za obavezno socijalno osiguranje predviđeno je dalje fiskalno rasterećenje prihoda po osnovu rada smanjenjem stope doprinosa za za penzijsko i invalidsko osiguranje, produžen je period primene postojećih olakšica za zapošljavanje novih lica, kao i način na koji lica koja porez plaćaju samooporezivanjem plaćaju doprinos za penzijsko invalidsko i zdravstveno osiguranje;

-U Predlogu zakona o izmenama i dopunama Zakona o republičkim administrativnim taksama vrši se potrebno usaglašavanje sa Zakonom o budžetskom sistemu i preciziraju se određeni administrativni postupci za koje je propisana taksa.

-U Predlogu zakona o izmenama i dopuni Carinskog zakona sprovodi se dalje usklađivanje sa propisima Evropske unije, te su izvršene izmene i dopune prekršajnih odredbi tako što su kazne za najteže prekršaje u korelaciji sa vrednošću robe;

-U Predlogu zakona o izmenama i dopuni Zakona o rokovima izmirenja novčanih obaveza u komercijalnim transakcijama izvršena su potrebna usaglašavanja sa Zakonom o elektronskom fakturisanju;

-U Predlogu zakona o izmenama i dopunama Zakona o elektronskom fakturisanju precizirane su odredbe i otklonjene nejasnoće koje se odnose na izdavanje elektronske fakture i evidentiranje obračuna poreza na dodatu vrednost, te je precizirano na koje se privredne subjekte ovaj zakon primenjuje;

-U Predlogu zakona o izmenama i dopunama Zakona o fiskalizaciji otklanjaju se nejasnoće u važećem zakonu u cilju efikasnije poreske kontrole pojedinih obveznika fiskalizacije i bolje evidencije prometa na malo preko elektronskog fiskalnog uređaja;

-U Predlogu zakona o zaduživanju Republike Srbije kod NLB Komercijalne banke AD Beograd za potrebe finansiranja Projekta izgradnje državnog puta IB reda, deonica brze saobraćajnice: auto put E-75 Beograd – Niš (petlja „Požarevac“) – Požarevac (obilaznica) – Veliko Gradište - Golubac (Dunavska magistrala) utvrđeni su uslovi za direktno zaduživanje države u iznosu od 16. 000.000.000. dinara za projekat koji je proglašen od posebnog značaja za Republiku Srbiju, u skladu sa Zakonom o posebnim postupcimaradi realizacije projekta izgradnje i rekonstrukcije linijskih infrastrukturnih objekata od posebnog zanačaja za Republiku Srbiju.

-U Predlogu zakona o potvrđivanju Sporazuma o zajmu (Projekat čiste energije i energetske efikasnosti za građane) između Republike Srbije i Međunarodne banke za obnovu i razvoj predviđeno je zaduživanje u iznosu od 44.900.000 evra za uvođenje održivog grejanja i ugradnje krovnih solarnih panela kod domaćinstava u jedinicama lokalne samouprave u Srbiji koje učestvuju u Projektu;

 -U Predlogu zakona o potvrđivanju Okvirnog protokola o finansijskoj i tehničkoj saradnji između Vlade Republike Srbije i Vlade Kraljevine Španije u oblasti infrastrukturnih projekata utvrđuju se osnove za unapređenje bilateralne ekonomske saradnje dveju država i lakše razmene relevantnih informacija i transfer tehnologija;

-U Predlogu odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2022. godinu, Predlogu odluke o davanju saglasnosti na Odluku o izmenama Finansijskog plana Nacionalne službe za zapošljavanje za 2022. godinu i Predlogu odluke o davanju saglasnosti na Odluku o izmenama Finansijskog plana Fonda za socijalno osiguranje vojnih osiguranika za 2022. godinu izvršena su potrebna usaglašavanja sa Zakonom o izmenama i dopunama Zakona o budžetu Republike Srbije za 2022. godinu.

U diskusiji povodom predloženih zakona učestvovali su članovi i zamenici članova Odbora: Zoran Stojanović, Vladimir Obradović, Aleksandra Tomić i Veroljub Arsić, čija su izlaganja u celosti tonski snimljena i stenografski zabeležena.

Predsednik Odbora predložio je, zatim, da se pristupi glasanju o svakom Predlogu zakonu iz tač. 3-19 dnevnog reda pojedinačno.

3. tačka

Odbor je, u skladu sa članom 155. stav 2. Poslovnika Narodne skupštine, većinom glasova prisutnih članova i zamenika članova Odbora (11 glasova za), odlučio da predloži Narodnoj skupštini da prihvati Predlog zakona o izmenama i dopunama Zakona o budžetskom sistemu, u načelu.

4. tačka

Odbor je, u skladu sa članom 155. stav 2. Poslovnika Narodne skupštine, većinom glasova prisutnik članova i zamenika članova Odbora (11 glasova za), odlučio da predloži Narodnoj skupštini da prihvati Predlog zakona o izmenama i dopunama Zakona o poreskom postupku i poreskoj administraciji, u načelu.

5. tačka

Odbor je, u skladu sa članom 155. stav 2. Poslovnika Narodne skupštine, većinom glasova prisutnik članova i zamenika članova Odbora (11 glasova za), odlučio da predloži Narodnoj skupštini da prihvati Predlog zakona o izmenama i dopunama Zakona o porezima na imovinu,u načelu.

6. tačka

Odbor je, u skladu sa članom 155. stav 2. Poslovnika Narodne skupštine, većinom glasova prisutnik članova i zamenika članova Odbora (11 glasova za), odlučio da predloži Narodnoj skupštini da prihvati Predlog zakona o izmenama i dopunama Zakona o porezu na dohodak građana, u načelu.

7. tačka

Odbor je, u skladu sa članom 155. stav 2. Poslovnika Narodne skupštine, većinom glasova prisutnik članova i zamenika članova Odbora (11 glasova za), odlučio da predloži Narodnoj skupštini da prihvati Predlog zakona o izmenama i dopunama Zakona o porezu na dodatu vrednost, u načelu.

8. tačka

Odbor je, u skladu sa članom 155. stav 2. Poslovnika Narodne skupštine, većinom glasova prisutnik članova i zamenika članova Odbora (11 glasova za), odlučio da predloži Narodnoj skupštini da prihvati Predlog zakona o izmenama i dopunama Zakona o doprinosima za obavezno socijalno osiguranje, u načelu.

9. tačka

Odbor je, u skladu sa članom 155. stav 2. Poslovnika Narodne skupštine, većinom glasova prisutnik članova i zamenika članova Odbora (11 glasova za), odlučio da predloži Narodnoj skupštini da prihvati Predlog zakona o izmenama i dopunama Zakona o republičkim administrativnim taksama,u načelu.

10. tačka

Odbor je, u skladu sa članom 155. stav 2. Poslovnika Narodne skupštine, većinom glasova prisutnik članova i zamenika članova Odbora (11 glasova za), odlučio da predloži Narodnoj skupštini da prihvati Predlog zakona o izmenama i dopuni Carinskog zakona, u načelu.

11. tačka

Odbor je, u skladu sa članom 155. stav 2. Poslovnika Narodne skupštine, većinom glasova prisutnik članova i zamenika članova Odbora (11 glasova za), odlučio da predloži Narodnoj skupštini da prihvati Predlog zakona o izmenama i dopuni Zakona o rokovima izmirenja novčanih obaveza u komercijalnim transakcijama,u načelu.

12. tačka

Odbor je, u skladu sa članom 155. stav 2. Poslovnika Narodne skupštine, većinom glasova prisutnik članova i zamenika članova Odbora (11 glasova za), odlučio da predloži Narodnoj skupštini da prihvati Predlog zakona o izmenama i dopunama Zakona o elektronskom fakturisanju, u načelu.

13. tačka

Odbor je, u skladu sa članom 155. stav 2. Poslovnika Narodne skupštine, većinom glasova prisutnik članova i zamenika članova Odbora (11 glasova za), odlučio da predloži Narodnoj skupštini da prihvati Predlog zakona o izmenama i dopunama Zakona o fiskalizaciji, u načelu.

14. tačka

Odbor je, u skladu sa članom 155. stav 2. Poslovnika Narodne skupštine, većinom glasova prisutnik članova i zamenika članova Odbora (11 glasova za), odlučio da predloži Narodnoj skupštini da prihvati Predlog zakona o zaduživanju Republike Srbije kod NLB Komercijalne banke AD Beograd za potrebe finansiranja Projekta izgradnje državnog puta IB reda, deonica brze saobraćajnice: auto put E-75 Beograd – Niš (petlja „Požarevac“) – Požarevac (obilaznica) – Veliko Gradište - Golubac (Dunavska magistrala), u načelu.

15. taka

Odbor je, u skladu sa članom 155. stav 2. Poslovnika Narodne skupštine, većinom glasova prisutnik članova i zamenika članova Odbora (11 glasova za), odlučio da predloži Narodnoj skupštini da prihvati Predlog zakona o potvrđivanju Sporazuma o zajmu (Projekat čiste energije i energetske efikasnosti za građane) između Republike Srbije i Međunarodne banke za obnovu i razvoj.

16. tačka

Odbor je, u skladu sa članom 155. stav 2. Poslovnika Narodne skupštine, većinom glasova prisutnik članova i zamenika članova Odbora (11 glasova za), odlučio da predloži Narodnoj skupštini da prihvati Predlog zakona o potvrđivanju Okvirnog protokola o finansijskoj i tehničkoj saradnji između Vlade Republike Srbije i Vlade Kraljevine Španije u oblasti infrastrukturnih projekata.

17. tačka

Odbor je, u skladu sa članom 155. stav 2. Poslovnika Narodne skupštine, većinom glasova prisutnik članova i zamenika članova Odbora (11 glasova za), odlučio da predloži Narodnoj skupštini da prihvati Predlog odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2022. godinu.

18. tačka

Odbor je, u skladu sa članom 155. stav 2. i članom 193. Poslovnika Narodne skupštine, većinom glasova prisutnik članova i zamenika članova Odbora (11 glasova za), odlučio da predloži Narodnoj skupštini da prihvati Predlog odluke o davanju saglasnosti na Odluku o izmenama Finansijskog plana Nacionalne službe za zapošljavanje za 2022. godinu.

19. tačka

Odbor je, u skladu sa čl. 155. stav 2. Poslovnika Narodne skupštine, većinom glasova prisutnih članova i zamenika članova Odbora (11 glasova za), odlučio da predloži Narodnoj skupštini da prihvati Predlog odluke o davanju saglasnosti na Odluku o izmenama Finansijskog plana Fonda za socijalno osiguranje vojnih osiguranika za 2022. godinu.

Za izvestioca Odbora na sednici Narodne skupštine po tač. 3-19. dnevnog reda, većinom glasova prisutnih članova i zamenika članova Odbora (11 glasova za) određena je Aleksandra Tomić, član Odbora.

Sednica Odbora završena je u 16,30 časova.

Sednica odbora i javno slušanje su tonski snimani i stenografski zabeleženi.

 SEKRETAR PREDSEDNIK

 Tijana Ignjatović Veroljub Arsić